Փոփոխությունների վերաբերյալ Երևանի քաղաքապետի տեղակալ Վահե Նիկոյանի հանգամանալից զեկույցում նշվում է` նոր երթուղային ցանցի մշակման հիմքում կդրվի երթուղիների կրկնությունը բացառելու սկզբունքը։ Կլինեն մեծ տեղատարողությամբ ավտոբուսներ, իսկ մի քանի առանձին երթուղիների համար կշահագործվեն միայն միջին չափսի ավտոբուսներ և միկրոավտոբուսներ: Ամբողջովին կբացառվի վարորդ-ուղևոր դրամային շփումը. կգործի էլեկտրոնային և միասնական տոմսային համակարգը: Կբացառվեն նաև կրկնակի վճարումները մի կետից մյուսը մի քանի տրանսպորտային միջոցից օգտվելիս: